open-index/open-wikipedia-markdown huggingface dataset:
स्कैनर

*स्कैनर* एक मशीन होती है जिसके द्वारा किसी छपी हुई सामग्री यथा चित्र आदि को डिजिटल रूप में बदला जाता है। किसी बस्तु को स्कैन करके बनाई गई स्कैअन कॉपी या सॉफ्ट कॉपी को कंप्यूटर में संग्रहीत किया जा सकता है, और जिन्हें देखा ओर software application की सहायता से संशोधित भी किया जा सकता है।

इलेक्ट्रॉनिक डेटा ट्रांसमिशन की दुनिया में, स्कैनिंग छवियों को प्रेषित करने का सबसे अच्छा और विश्वसनीय तरीका माना जाता है। स्कैनर विभिन्न प्रकार के होते है जिन्हें हम विभिन्न जगहों पर प्रयोग कर सकते हैं।

1.	डॉक्यूमेंट स्कैनर: डॉक्यूमेंट स्कैनर को पेपर स्कैनर भी कहते है, जैसा की हमे इसके नाम से मालुम होता है की यह किसी डॉक्यूमेंट (पेपर) को स्कैन कर सकता है। इस स्कैनर के द्वारा हम अपने किसी भी प्रकार के डॉक्यूमेंट (पेपर) को स्कैन करके उसकी स्कैन कॉपी या सॉफ्ट कॉपी को कंप्यूटर में हमेशा के लिए store कर सकते है और हम इसे विभिन्न इलेक्ट्रॉनिक डेटा ट्रांसमिशन की सहायता से कंही पर भी भेज सकते है। डॉक्यूमेंट स्कैनर भी resolutions और साइज़ के हिसाब से विभिन्न प्रकार के होते है।

2.	: बॉयोमीट्रिक स्कैनर ज्यादा तर यह स्कैनर सुरक्षा उद्देश्य के लिए प्रयोग किये जाते है। शरीर के अंगो को स्कैन करने के लिए विभिन्न प्रकार के स्कैनर की जरुरत पड़ती है: फिंगर प्रिंट स्कैनर, आईरिस स्कैनर, हार्ट स्कैनर और बहुत सारे। यह सभी स्कैनर रजिस्ट्री के टाइम में हमारे शरीर के किसी अंग को स्कैन करके उसकी एक सॉफ्ट कॉपी बना लेता है और उसे store कर लेता है जब हम प्रमाणित करते है तो यह स्कैनर द्वारा से उसे स्कैन करता है और जो सॉफ्ट कॉपी उसके पास store है उससे मेल करता है अगर यह स्टोर्ड सॉफ्ट कॉपी के साथ मेल खता है तो आपको उसका एक्सेस मिल जाता है। अज कल बॉयोमीट्रिक स्कैनर का प्रयोग मोबिलो में भी लिया जाने लगा है।प्रत्येक व्यक्ति की व्यक्तिगत जानकारी और डिजिटल जानकारी की सुरक्षा के लिए बायोमेट्रिक्स एक आशाजनक तकनीक है।

## प्रयोग
* स्कैनर का प्रयोग छपी हुई सामग्री को डिजिटल रूप में सुरक्षित करने के लिए किया जाता है। डिजिटल रूप में सामग्री यदि गलती से डिलीट न हो जाए तो हमेशा उसी प्रकार सुरक्षित रहती है।
* स्कैनर का प्रयोग ओसीआर में किया जाता है।
* छपी हुई पुस्तकों को ई-पुस्तकों में बदलने हेतु।
* सुरक्षा उद्देश्य के लिए भी स्कैनर प्रयोग किये जाता है।

श्रेणी:कंप्यूटर
श्रेणी:हार्डवेयर
मार्क ज्यर्गंसमेयेर

**मार्क ज्यर्गंसमेयेर** समाजशास्त्र और वैश्विक अध्ययन के प्रोफेसर हैं, धार्मिक अध्ययन के संबद्ध प्रोफेसर हैं और कैलीफोर्निया यूनीवर्सिटी, सांता बारबरा में वैश्विक और अंतर्राष्ट्रीय अध्ययन केंद्र के निदेशक हैं। उनकी प्राथमिक शोध रुचि के विषय हैं धर्म, धार्मिक आतंकवाद, राष्ट्रवाद और सामाजिक नैतिकता. इनकी प्रकाशित पुस्तकों में 'दि ऑक्सफोर्ड हैंडबुक ऑफ ग्लोबल रिलीजियंस' शामिल है, भिंडरांवाले टू बिन लादेन : दि राईज़ ऑफ रिलीजियस वायलेंस, गांधीज़ वे: अ हैंड बुक ऑफ कंफ्लिक्ट रेज़ोल्यूशन, टेरर इन दि माइंड ऑफ गॉड: दि ग्लोबल राईज़ ऑफ रिलीजियस वायलेंस, दि न्यू कोल्ड वॉर? रिलीजियस नेशनलिज़्म कंफ्रंट्स दि सेक्युलर स्टेट, वायलेंस एंड दि सेक्रेड इन दि मॉडर्न वर्ल्ड. इन्हें भारत के पंजाब प्रांत में दलितों और अछूतों के संदर्भ में हिंदू समाज के ताने-बाने पर शोध के लिए भी जाना जाता है।. राधा स्वामी मत सहित नए धार्मिक आंदोलनों के शोध के लिए ये स्वयं डेविड सी. लेन के साथ भारत आए थे और बाबा फकीर चंद का साक्षात्कार लिया था। इस साक्षात्कार ने फकीर की अंतर्दृष्टि को उजागर किया। इस साक्षात्कार ने संतमत के दर्शन की पुनर्रचना की और इसे फकीर की आत्मकथा का एक भाग बनाया गया। इसमें होशियारपुर में स्थापित मानवता मंदिर का कुछ इतिहास भी है।. एक समाजशास्त्री के तौर पर इनके द्वारा भारत के पंजाब राज्य में कभी फैले आतंकवाद पर किए गए कार्य के लिए भी जाना जाता है।

## इन्हें भी देखें

* बाबा फकीर चंद
* मानवता मंदिर

## सन्दर्भ


श्रेणी:समाजशास्त्री
श्रेणी:जीवित लोग
श्रेणी:1940 में जन्मे लोग
ई-पुस्तक

thumb|right|एक ई-पुस्तक को ई-पुस्तक रीडिंग डिवाइस पर देखते हुए।
thumb|अज़्बूका n516 ई-पुस्तक रीडर
**ई-पुस्तक** (इलेक्ट्रॉनिक पुस्तक) का अर्थ है डिजिटल रूप में पुस्तक। ई-पुस्तकें काग़ज़ की बजाय डिजिटल संचिका के रूप में होती हैं जिन्हें कंप्यूटर, मोबाइल एवं अन्य डिजिटल यंत्रों पर पढ़ा जा सकता है। इन्हें इंटर्नेट पर भी छापा, बाँटा या पढ़ा जा सकता है। ये पुस्तकें कई फ़ाइल फॉर्मैट में होती हैं जिनमें पी॰डी॰ऍफ़॰ (पोर्टबल डॉक्यूमेंट फॉर्मैट), ऍक्स्पीऍस, डीओसी आदि शामिल हैं, इनमें पी॰डी॰ऍफ़॰ सर्वाधिक प्रचलित फॉर्मेट है। जल्द ही पारंपरिक किताबों और पुस्तकालयों के स्थान पर सुप्रसिद्ध उपन्यासों और पुस्तकों के नए रूप जैसे ऑडियो पुस्तकें, मोबाइल टेलीफ़ोन पुस्तकें, ई-पुस्तकें आदि उपलब्ध होंगी।।

## ई-बुक रीडर
ई-पुस्तको को पढ़ने के लिए कम्प्यूटर (अथवा मोबाइल) पर एक सॉफ्टवेयर की आवश्यकता होती है जिसे ई-पुस्तक पाठक *(eBook Reader*) कहते हैं। पीडीऍफ ई-पुस्तकों के लिए ऍडॉब रीडर तथा फॉक्सिट रीडर नामक दो प्रसिद्ध पाठक हैं। इनमें से ऍडॉब तो पी॰डी॰ऍफ॰ फॉर्मेट की निर्माता कम्पनी ऍ़डॉब वालों का है, ये आकार में काफी बड़ा है तथा पुराने सिस्टमों पर काफी धीमा चलता है, फॉक्सिट रीडर इसका एक मुफ्त एवं हल्का-फुल्का विकल्प है।

## ई-पुस्तक रीडर उपकरण
ई-पुस्तकों को पढ़ने हेतु अब कुछ हार्डवेयर उपकरण अलग से भी उपलब्ध हैं। इनमें अमेजन.कॉम का किण्डल तथा "ऍप्पल इंक" का आइपैड शामिल है। 

"पाइ" ऐसा एक अन्य उपकरण है। आकार में यह १८८ मि.मी. ऊंचा और ११८ मि.मी. चौड़ा होता है। 
thumb|left|एन-७३ ई-बुक रीडर|
इसमें एसडी कॉर्ड और मिनी यू॰एस॰बी॰ स्लॉट भी उपलब्ध होते हैं। इसकी मैमोरी ५१२ एमबी के लगभग होती है व इसमें ४ जीबी एसडी कार्ड लग सकता है। रैम मैमोरी ६४ एमबी। इसके अतिरिक्त इसमें कंप्यूटर गेम्स की भी सुविधा हो सकती है। बहुत सी नवीन पुस्तकों सहित कई अन्य पुरानी किताबें भी इसमें ऑनलाइन माध्यम से स्टोर कर सकते हैं। इसमें कई भाषाओं में पढ़ने की सुविधा भी उपलब्ध होती है। मोबाइल के लिए ऍडॉब रीडर लाइट नामक पाठक उपलब्ध है।

यह युक्ति प्रयोग में अत्यंत सरल व भार में १८० ग्राम की कई पत्रिकाओं से भी हल्की होती है। इसका छह इंच ई-इंक विजप्लैक्स स्क्रीन होता है। इसमें टाइपफेस का आकार भी चुना जा सकता है, जिससे चार विभिन्न आकारों के फॉन्ट पढ़ने के लिए प्रयोग में ला सकते हैं। कोई पंक्ति बीच में से खोजने के लिए भी सुविधा है और बुकमार्क भी होते हैं, जिनसे पेज आसानी से उलटने-पलटने की सुविधा रहती है। इसकी बैटरी लाइफ भी अच्छी होती है जिससे बिना रीचार्ज किए कुछ दिनों तक पढ़ना जारी रख सकते हैं। सामान्यतः इसे चार घंटे तक चार्ज करना होता है।

## ई-पुस्तक बनाना
ई-पुस्तक बनाने के दो तरीके हैं।
* कम्प्यूटर पर टाइप की गई सामग्री को विभिन्न सॉफ्टवेयरों के द्वारा ई-पुस्तक रूप में बदला जा सकता है।
* छपी हुई सामग्री को स्कैनर के द्वारा डिजिटल रूप में परिवर्तित करके उसे ई-पुस्तक का रूप दिया जा सकता है।

ई-पुस्तक हेतु सर्वाधिक लोकप्रिय एवं प्रचलित फॉर्मेट पीडीऍफ फाइल है। पीडीऍफ फाइल बनाने सम्बंधी जानकारी यहाँ देखें।

## सन्दर्भ

## बाहरी कड़ियाँ

* हिंदीकुंज ई - पुस्तक। हिन्दी कुंज पर प्रेमचंद की कहानियां डाउनलोड करें
* ऑर्कुट पर हिन्दी ई-पुस्तकें समुदाय

श्रेणी:कंप्यूटर
श्रेणी:पुस्तकें
श्रेणी:अंतरजाल
श्रेणी:हिन्दी विकि डीवीडी परियोजना
ऑपेरा मिनी

**ऑपेरा मिनी** ऑपेरा सॉफ्टवेयर का मोबाइल फोन के लिए जावा आधारित मुफ्त वेब ब्राउजर है। यह काफी हल्का-फुल्का एवं छोटे आकार का बेहतरीन ब्राउजर है। मोबाइल फोन पर हिन्दी साइटें एवं चिट्ठे पढ़ने के लिए यह सर्वश्रेष्ठ ब्राउजर है। इसका नवीनतम संस्करण ५ है।

## ऑपेरा मिनी की विशेषताएँ
* यह छोटे आकार का है एवं तेज चलता है।
* यह यूनिकोड हिन्दी का पूर्ण समर्थन प्रदान करता है
* ।
* यह जावा में होने के कारण लगभग सभी मोबाइल फोन प्लेटफार्म पर चल जाता है।
* नए संस्करण ५ (बीटा) में टैब फीचर हेतु भी समर्थन है।

## ऑपेरा मिनी इंस्टाल करना
दो तरीके हैं:-
* अपने फोन के अन्तर्निमित ब्राउजर में ऑपेरा मिनी की साइट खोलें। इससे आपके फोन के लिए सही संस्करण स्वतः इंस्टाल हो जाएगा।
* या तो ऑपेरा मिनी की साइट से अपने फोन मॉडल हेतु सैटअप डाउनलोड कर उसे फोन में ट्रान्सफर करें।
पहला तरीका अधिक सुविधाजनक रहता है। जीबी व्हाट्सएप के बारे में जानने के लिए यहाँ से पढ़े।

**आंशिक हिन्दी समर्थन वाले फोन में ऑपेरा मिनी द्वारा हिन्दी साइटें सही रूप से देखने हेतु ट्रिक:**

# ऑपेरा मिनी चलायें।
# ऍड्रैसबार में *opera:config* लिखकर Go बटन दबायें।
# अब अन्तिम विकल्प *Use bitmap fonts for complex scripts* को Yes कर दें तथा अन्त में Save बटन दबायें।

अब ऑपेरा मिनी में हिन्दी भाषी साइटों को देखा जा सकता है। इस विकल्प का प्रयोग करने पर ऑपेरा मिनी वैबपेज को सर्वर साइड पर प्रोसैस करके हिन्दी (तथा अन्य इण्डिक) टैक्स्ट को इमेज रूप में फोन के ब्राउजर में भेजता है जिससे हिन्दी सही दिखती है। लेकिन एक तो इसमें थोड़ा समय लगता है दूसरा टैक्स्ट को कॉपी-पेस्ट नहीं किया जा सकता। इसलिये यदि आपके स्मार्टफोन में हिन्दी आंशिक रूप से दिखती है (बिखरी हुयी) तो ऑपेरा मोबाइल प्रयोग करें वह हिन्दी सही रूप से दिखाता है। परन्तु यदि फोन में हिन्दी बिलकुल न दिखती हो या फोन केवल जावा सॉफ्टवेयर ही इंस्टाल करता हो तो यही एकमात्र उपाय है।

## सन्दर्भ

## इन्हें भी देखें
* ऑपेरा मोबाइल
* स्काइफायर
* मोबाइल फोन में हिन्दी समर्थन

## बाहरी कड़ियाँ
* ऑपेरा मिनी की वेबसाइट
* ऑपेरा मिनी – सामान्य फोन (नॉन-स्मार्टफोन) हेतु सर्वश्रेष्ठ वेब ब्राउजर

श्रेणी:वेब ब्राउज़र
श्रेणी:मोबाइल
सी-डैक

**प्रगत संगणन विकास केन्द्र** ( अथवा **सी-डैक**) भारत की एक अर्धसरकारी सॉफ्टवेयर कम्पनी है। सी-डैक का शुरुआत में मुख्य उद्देश्य स्वदेशी महासंगणक बनाना था। वर्तमान में यह सॉफ्टवेयर एवं इलैक्ट्रॉनिक्स के क्षेत्र में एक नामी कम्पनी है। हिन्दीजगत में यह मुख्य रूप से भाषाई कम्प्यूटिंग सम्बंधी विकास कार्यों के लिये जानी जाती है।

## परियोजनाएँ
* इनस्क्रिप्ट कीबोर्ड का विकास किया। वर्तमान में इसके नए संस्करण पर काम जारी है।
* बॉस लिनक्स एक उन्नत भारतीय भाषी लिनक्स वितरण (ऑपरेटिंग सिस्टम)
* ओपनऑफिस.ऑर्ग: का विंडोज़ एवं लिनक्स हेतु हिन्दी स्थानीकरण
* IndiX: लिनक्स प्रचालन तंत्र हेतु एक संशोधित X सर्वर जो कि भारतीय भाषी फॉण्टों को रेण्डर करता है।
* सेतु: अंग्रेजी द्स्तावेजों को हिन्दी क्वैरीज़ के द्वारा प्रयोग करने के लिये
* गरुड़: एक देशव्यापी कम्पूटेशन ग्रिड जो कि भारत भर में १७ शहरों को जो़ड़ेगा
* MaTra: एक पूर्ण रूप से स्वचालित अंग्रेजी से हिन्दी मशीनी अनुवाद सिस्टम
* Glib: एक ग्राफिक्स लाइब्रेरी
* दृष्टिकरण: एक दस्तावेज देखने का सिस्टम
* वेद: एक ऑनलाइन टैस्टिंग सिस्टम
* व्यास: एक जैनरेटिव टैस्टिंग सिस्टम
* ई-लर्निंग फ्रेमवर्क (ई-शिक्षक)https://web.archive.org/web/20120714233007/http://elearn.cdac.in/

## शाखाएँ
C-DAC की प्रमुख शाखाएँ और प्रशिक्षण केन्द्र ये हैं:
* C-DAC पुणे (मुख्यालय)
* C-DAC बंगलुरु
* C-DAC चेन्नै
* C-DAC दिल्लि
* C-DAC हैदराबाद
* C-DAC कोलकाता
* C-DAC मोहाली
* सी-डैक मुंबई
* C-DAC नोएडा
* C-DAC जयपुर?
* C-DAC तिरुवनन्तपुरम
* C-DAC सिल्चर
* C-DAC इन्दौर

## उत्पाद
* श्रुतलेखन-राजभाषा: हिन्दी श्रुतलेखन सॉफ्टवेयर
* वाचान्तर-राजभाषा: श्रुतलेखन सॉफ्टवेयर जो कि अंग्रेजी स्पीच को इनपुट के तौर पर लेता है तथा उसे हिन्दी में अनुवाद कर टैक्स्ट रूप में आउटपुट देता है।
* मन्त्र-राजभाषा: एक मशीनी अनुवाद तन्त्र
* ई-महाशब्दकोश: एक ऑनलाइन ज्ञानकोश
* लीला-राजभाषा: मल्टीमीडिया प्रशिक्षण

## सन्दर्भ

## बाहरी कड़ियाँ
* सी-डैक मुख्यालय
* सी-डैक मुम्बई
* सी-डैक नोएडा
* सी-डैक चेन्नई
* सी-डैक हैदराबाद
* सी-डैक बैगलौर
* सी-डैक कोलकाता
* सी-डैक के विभिन्न उत्पादों बारे जानकारी
* C-DAC's contribution in the area of Hindi Language Computing

श्रेणी:सी-डैक
श्रेणी:कंप्यूटर
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
भारत ऑपरेटिंग सिस्टम सॉल्यूशन्स

**भारत ऑपरेटिंग सिस्टम सोल्यूशन्स (बॉस)** एक लिनक्स वितरण है, जो सी-डैक द्वारा विकसित किया गया है। यह सॉफ्टवेयर **बॉस ग्नू/लिनक्स** या **बॉस लिनक्स** के नाम से भी जाना जाता है। इसका नवीनतम संस्करण **बॉस ग्नू/लिनक्स संस्करण 8.०** है जो कि 15 अक्टूबर 2019 में जारी किया गया था।

इस सॉफ्टवेयर पैकेज का उल्लेख *भारत के अपने पर्सनल कम्प्यूटर ऑपरेटिंग सिस्टम* तथा *भारतीय सॉफ्टवेयर इंडस्ट्री से निकले सर्वाधिक सारगर्भित उत्पाद*के तौर पर किया गया है।

भारत सरकार द्वारा राष्ट्रीय स्तर पर अभिग्रहण और क्रियान्वयन के लिए इस सॉफ्टवेयर का समर्थन किया गया है।

बॉस ग्नू/लिनक्स एक "एल.एस.बी. प्रमाणित" लिनक्स वितरण है, जिसे लिनक्स मानक आधार में वर्णित मानकों के साथ अनुपालित होने के कारण लिनक्स फाउंडेशन द्वारा प्रमाणित किया जा चुका है।

बॉस ग्नू/लिनक्स, डेबियन से व्युत्पन्न है। डेबियन, लिनक्स कर्नेल (एक प्रचालन तंत्र का मुख्य घटक) का प्रयोग करता है, लेकिन डेबियन के अधिकांश मूलभूत प्रचालन तंत्र उपकरण ग्नू परियोजना से आए हैं; इस तरह से "ग्नू/लिनक्स" से "डेबियन" और "बॉस" जुड़े हुए हैं। डेबियन ग्नू/लिनक्स एक सामान्य प्रचालन तंत्र (ओ.एस.) की तुलना में ज्यादा सुविधाएं प्रदान करता है। यह लगभग 18733 पैकेजों से ज्यादा में उपलब्ध है।

बॉस ग्नू/लिनक्स में लगभग सभी पैकेज शामिल हैं। 

एक उत्पाद इस अर्थ में एक मुक्त सॉफ्टवेयर होता है, क्योंकि इसका प्रयोग मुक्त सॉफ्टवेयर फाउंडेशन द्वारा किया जाता है और इसका वितरण ग्नू जनरल पब्लिक लाइसेंस के तहत किया जाता है।

वर्तमान समय में बॉस ग्नू/लिनक्स के नवीनतम डेस्कटॉप संस्करण को अठारह भारतीय भाषाओं में लोकलाइज किया जा चुका है।

## संस्करण
अक्टूबर २००८ बॉस ग्नू/लिनक्स के तक चार मुख्य संस्करण जारी हुए हैं।

## सन्दर्भ

## इन्हें भी देखें
* इण्डस ओएस

## बाहरी कड़ियाँ
* बॉस लिनक्स का मुख्यपृष्ठ
दिवाकर मणि [Diwakar Mani] १०:४२, ५ जनवरी २०११ (UTC)

श्रेणी:सी-डैक
श्रेणी:कंप्यूटर
श्रेणी:लिनक्स
श्रेणी:प्रचालन तंत्र
श्रेणी:हिन्दी कम्प्यूटिंग
श्रुतलेखन सॉफ्टवेयर

**श्रुतलेखन** सॉफ्टवेयर एक ऐसा सॉफ्टवेयर होता है जो कि श्रुतलेखन द्वारा वाक को पाठ में बदलता है अर्थात कम्प्यूटर पर माइक में बोले गई ध्वनि को टैक्स्ट रूप में बदलता है। इसे *स्पीट टू टैक्स्ट सॉफ्टवेयर* भी कहते हैं। यह स्पीच रिकॉग्नीशन तकनीक पर कार्य करता है।

## अंग्रेजी श्रुतलेखन सॉफ्टवेयर
अंग्रेजी के लिए ड्रैगन नैचुरली स्पीकिंग नामक प्रसिद्ध श्रुतलेखन सॉफ्टवेयर है। इसके अतिरिक्त यह सुविधा ऑफिस ऍक्सपी, ऑफिस २००३ में उपलब्ध है। नई विंडोज़ विस्ता तथा विंडोज़ ७ में यह सुविधा अन्तर्निमित है।

## हिन्दी श्रुतलेखन सॉफ्टवेयर
हिन्दी के लिए अभी तक केवल एक श्रुतलेखन सॉफ्टवेयर है - श्रुतलेखन-राजभाषा। एक अन्य सॉफ्टवेयर वाचान्तर-राजभाषा है जो कि अंग्रेजी स्पीच को इनपुट के तौर पर लेता है तथा मशीनी अनुवाद करके उसे हिन्दी टैक्स्ट में बदलता है।

ये भारतीय भाषी कम्प्यूटिंग कम्पनी सी-डैक तथा अन्तरराष्ट्रीय कम्प्यूटर कम्पनी आइ०बी०ऍम० के द्वारा संयुक्त रूप से विकसित किया गये हैं। इसका मूल्य लगभग ५००० रुपये है।

एक अन्य हिन्दी एऍसआर नामक प्रोग्राम सोर्सफोज.नेट पर विकास के चरण में है।

ऐसा माना जाता है कि भविष्य में श्रुतलेखन कम्प्यूटर में हिन्दी टैक्स्ट इनपुट के लिये सर्वाधिक उपयुक्त प्रणाली होगी। इसका कारण है कि हिन्दी एवं अन्य भारतीय भाषाएँ स्वभाव से ध्वन्यात्मक हैं अर्थात इनमें जैसा बोला जाता है वैसे ही लिखा जाता है।

## इन्हें भी देखें
* श्रुतलेखन-राजभाषा
* वाचान्तर-राजभाषा
* हिन्दी एऍसआर

## बाहरी कड़ियाँ
* हिन्दी श्रुतलेखन सॉफ्टवेयर उन्मोचित
* C-DAC/IBM Unveil Shrutlekhan-Rajbhasha Hindi Speech Recognition Tool
* C-DAC develops software that transcribes human speech

श्रेणी:कंप्यूटर
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
ध्वन्यात्मक लिप्यन्तरण

**ध्वन्यात्मक लिप्यन्तरण (फोनेटिक ट्राँसलिट्रेशन)** मशीनी लिप्यन्तरण की एक विधि है। यह एक लिप्यन्तरण विधि है जिससे कि हिन्दी आदि भारतीय लिपियों को आपस में तथा रोमन में बदला जाता है। 

## टाइपिंग विधि के रूप में
ध्वन्यात्मक लिप्यन्तरण का एक मुख्य प्रयोग इण्डिक टाइपिंग विधि के रूप में है। प्रयोक्ता हिन्दी (अथवा कोई इण्डिक) टैक्स्ट को रोमन लिपि में टाइप करता है तथा यह रियल टाइम में समकक्ष देवनागरी (अथवा इण्डिक लिपि) में ध्वन्यात्मक रूप से परिवर्तित हो जाता है। इस प्रकार का स्वचालित परिवर्तन ध्वन्यात्मक टैक्स्ट ऍटीटर, वर्ड प्रोसैसर तथा सॉफ्टवेयर प्लगइन के द्वारा किया जाता है। परन्तु सर्वश्रेष्ठ तरीका फोनेटिक आइऍमई का प्रयोग है जिसकी सहायता से टैक्स्ट किसी भी ऍप्लीकेशन में सीधे ही लिखा जा सकता है।

फोनेटिक ट्राँसिलिट्रेशन आधारित आइऍमई के उदाहरण हैं बरह आइऍमई, इण्डिक आइऍमई, गूगल इण्डिक लिप्यन्तरण आदि।

ये मुख्य रूप से दो प्रकार के होते हैं:-

### निश्चित लिप्यन्तरण स्कीम आधारित
इस प्रकार के औजार एक निश्चित लिप्यन्तरण स्कीम के आधार पर टैक्स्ट को भारतीय लिपि में बदलते है।

इस प्रकार के टाइपिंग औजारों के उदाहरण हैं:- इण्डिक आइऍमई, बरह आइऍमई आदि।

### शब्दकोश आधारित
इस तरह के औजार पहले रोमन में टाइप किये गये शब्द को एक शब्दकोश के साथ तुलना करते हैं और फिर उसे समकक्ष हिन्दी (इण्डिक) शब्द में बदलते हैं। ऐसे औजार कृत्रिम बुद्धिमता से युक्त होते हैं तथा सबसे उपयुक्त शब्द को खुद ही चुन लेते हैं। किसी विशेष स्कीम से बंधे न होने के कारण ये रोमनागरी के अभ्यस्तों के लिये तथा जो कि पहली बार अथवा शुरु में हिन्दी टाइप कर रहे हों, सर्वाधिक सरल एवं उपयुक्त होते हैं। शब्दकोश आधारित पहला ध्वन्यात्मक लिप्यन्तरण औजार क्विलपैड द्वारा बनाया गया था, बाद में गूगल तथा माइक्रोसॉफ्ट ने भी इस प्रकार के औजार बनाये।

इस प्रकार के टाइपिंग औजारों के उदाहरण हैं:- 

* ऑनलाइन - गूगल इण्डिक लिप्यन्तरण, क्विलपैड आदि।
* ऑफलाइन - गूगल आइऍमई, माइक्रोसॉफ्ट इण्डिक लॅंगविज इनपुट टूल आदि।

श्रेणी:कंप्यूटर
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
श्रेणी:लिप्यन्तरण
बरह आइऍमई

**बरह आइऍमई** बरह नामक भारतीय भाषी टाइपिंग सॉफ्टवेयर वालों का एक टाइपिंग औजार है। यह एक वर्चुअल कीबोर्ड है जो कि बिना कॉपी-पेस्ट के झंझट के विंडोज़ में किसी भी ऍप्लीकेशन में सीधे हिन्दी में लिखने की सुविधा प्रदान करता है। पुराने संस्करणों में यह बरह के साथ ही बरह डायरॅक्ट नामक यूटिलिटी के नाम से आता था, बाद में इसकी लोकप्रियता को देखते हुए इसे एक अलग औजार के तौर पर उपलब्ध करवाया जाने लगा।

## बरह आइऍमई तथा बरह डायरॅक्ट में अन्तर
* बरह आइऍमई एक अलग औजार है जबकि बरह डायरॅक्ट बरह सॉफ्टवेयर का ही एक भाग है।
* बरह आइऍमई सिर्फ यूनिकोड समर्थित है जबकि बरह डायरॅक्ट यूनिकोड के साथ-साथ नॉन-यूनिकोड फॉण्ट में भी टाइप करने की सुविधा देता है।

## इन्हें भी देखें
* बरह
* बरह डायरॅक्ट

## बाहरी कड़ियाँ
* 

श्रेणी:आइऍमई
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
आभासी कुंजीपटल

thumb|आईपैड के आभासी कुंजीपटल की सहायता से लिखते हुए
thumb|स्वरचक्र ऐप एंड्रॉइड पर
**[[आभासी]] कुंजीपटल** (वर्चुअल कीबोर्ड) एक सॉफ्टवेयर या हार्डवेयर कम्पोनेण्ट होता है जो कि एक प्रयोक्ता को सम्बंधित डिवाइस में विभिन्न भाषाओं के चिह्न टंकित करने की सुविधा प्रदान करता है। वर्चुअल कीबोर्ड को एकाधिक इनपुट डिवाइसों से चलाया जा सकता है जिनमें असली (भौतिक) कीबोर्ड़, कम्प्यूटर का माउस, मोबाइल फोन की जॉयस्टिक आदि शामिल है।

भारतीय भाषाओं यथा हिन्दी आदि के मामले में वर्चुअल कीबोर्ड का उपयोग इनपुट मॅथड ऍडीटर के तौर पर किया जाता है यानि इसके द्वारा विभिन्न भारतीय भाषी चिह्न जो कि असली कीबोर्ड पर उपस्थित नहीं हैं, टाइप किये जाते हैं। विंडोज़ में इनस्क्रिप्ट लेआउट के वर्चुअल कीबोर्ड अन्तर्निमित होते हैं। अन्य टाइपिंग विधियों यथा फोनेटिक ट्राँसलिट्रेशन, रेमिंगटन आदि हेतु अलग से थर्ड पार्टी सॉफ्टवेयर इंस्टाल कर वर्चुअल कीबोर्ड जोड़े जा सकते हैं।

## इन्हें भी देखें
* इनपुट मॅथड ऍडीटर
* बरह आइऍमई - विभिन्न भारतीय भाषाओं हेतु ध्वन्यात्मक आइऍमई
* इण्डिक आइऍमई- विभिन्न भारतीय भाषाओं हेतु ध्वन्यात्मक, इनस्क्रिप्ट तथा रेमिंगटन आइऍमई
* आइऍसऍम (सी-डैक का उत्पाद)
* स्वरचक्र
* जीबोर्ड

## बाहरी कड़ियाँ
* www.branah.com दुनिया की सभी भाषाओं के लिए वर्चुअल कीबोर्ड
* Unicodia.com गूगल में खोज के लिए अपनी भाषा में वर्चुअल कीबोर्ड
*keyboardinhindi.co keyboard in Hindi all information 

श्रेणी:कंप्यूटर
श्रेणी:सॉफ्टवेयर
श्रेणी:हिन्दी टाइपिंग
श्रेणी:हिन्दी कम्प्यूटिंग
श्रेणी:इण्डिक कम्प्यूटिंग
रघु (फॉण्ट)

**रघु** एक मुफ्त यूनिकोड हिन्दी फॉण्ट है। यह प्रो॰ रघुनाथकृष्ण जोशी द्वारा विकसित किया गया था। यद्यपि यह लिनक्स के लिए बनाया गया था तथापि इसका उपयोग विंडोज़ समेत अन्य़ प्रचानल तन्त्रों में भी किया जा सकता है। बीबीसी हिन्दी की साइट पर उपलब्ध फॉण्ट इंस्टालर में भी इसी का प्रयोग किया गया है। रघु डाउनलोड एवं वितरण के लिए मुफ्त उपलब्ध है।

## इन्हें भी देखें
* मंगल (फॉण्ट)
* संस्कृत २००३

श्रेणी:हिन्दी फॉण्ट
श्रेणी:हिन्दी टाइपिंग
श्रेणी:हिन्दी कम्प्यूटिंग
मंगल (फॉण्ट)

**मंगल** (देवनागरी लिपि: **मङ्गल**) के लिये एक ओपनटाइप यूनिकोड फॉण्ट है जो कि विण्डोज ऑपरेटिंग सिस्टम का डिफॉल्ट हिन्दी फॉण्ट है। यह यूजर इंटरफेस फॉण्ट के तौर पर डिजाइन किया गया है।

यह विंडोज़ ऍक्सपी तथा इसके उत्तरोत्तर संस्करणों (विंडोज़ विस्ता, विंडोज़ ७ आदि) में इण्डिक टैक्स्ट के वैकल्पिक समर्थन हेतु उपलब्ध करवाया गया है। यह देवनागरी लिपि में लिखी जाने वाली सभी भाषाओं जैसे हिन्दी, मराठी, नेपाली तथा संस्कृत हेतु विंडोज़ का डिफॉल्ट फॉण्ट है। यह माइक्रोसॉफ्ट कॉर्पोरेशन के द्वारा विकसित तथा मैण्टेन किया जाता है। यह माइक्रोसॉफ्ट हेतु प्रो॰ रघुनाथकृष्ण जोशी द्वारा विकसित किया गया था। यद्यपि यह विण्डोज के लिए बनाया गया था तथापि तकनीकी रूप से इसका उपयोग अन्य़ प्रचानल तन्त्रों में भी किया जा सकता है, परन्तु यह वितरण के लिए मुफ्त उपलब्ध नहीं है।

मंगल स्क्रीन रीडिंग के लिये बनाया गया है, इसमें छोटे फॉण्ट आकार में भी स्पष्ट पढ़ा जा सकता है परन्तु यह मुद्रण के कार्य हेतु उपयुक्त नहीं। मुद्रण में (विशेषकर बड़े फॉण्ट आकार में यह काफी असुन्दर लगता है)।

## टाइपोग्राफिक संयुक्ताक्षरों के गलत प्रदर्शन सम्बंधी कमी
250px|thumb|मंगल द्वारा ट् + ठ = ट्ठ संयुक्ताक्षर की गलत रैण्डरिंग (बायें) जिसकी तुलना ऍरियल यूनिकोड ऍमऍस (दायें) में इस संयुक्ताक्षर के सही प्रदर्शन से की गयी है।
मंगल टाइपोग्राफिक संयुक्ताक्षरों को सही तरीके से सम्भाल नहीं कर सकता जहाँ वर्ण दायें जोड़े जाते हों जैसे द, ड, ढ, ट तथा ठ के दायें जोड़े जाने वाले वर्ण जो कि ऍरियल यूनिकोड ऍमऍस जो कि माइक्रोसॉफ्ट ऑफिस के साथ आता है, के द्वारा ठीक से प्रदर्शित किये जाते हैं। इसी प्रकार जिन संयुक्ताक्षरों में वर्ण नीचे जोड़े जाते हों उन्हें भी ठीक से प्रदर्शित नहीं कर पाता, जैसे *ं* को क, ग तथा *ं* को च, ज के नीचे जोड़ा जाता है। इन सभी प्रकार के संयुक्ताक्षरों को संस्कृत २००३ नामक मुफ्त फॉण्ट द्वारा सही रूप से प्रदर्शित किया जा सकता है।

## सन्दर्भ

## बाहरी कड़ियाँ
* माइक्रोसॉफ्ट की साइट पर मंगल सम्बन्धी जानकारी
* 

श्रेणी:कंप्यूटर
श्रेणी:हिन्दी फॉण्ट
श्रेणी:हिन्दी टाइपिंग
श्रेणी:हिन्दी कम्प्यूटिंग
बलगम

right|thumb|250px|असामान्य बलगम
थूक मिश्रित श्लेष्मा एवं अन्य पदार्थ जो श्वसन नाल से मुंह के रास्ते निकाले जाते हैं, **बलगम** या **कफ** (Sputum) कहलाते हैं। बलगम, फेफड़ों के काफी अन्दर से निकाला जाने वाला गाढ़ा पदार्थ होता है न कि मुंह या गले के अन्दर का पतला थूक। बलगम का संबन्ध रोगग्रस्त फेफड़े, स्वांस नली एवं ऊपरी श्वसन नाल में हवा के आवागमन से है। कुछ रोगों की दशा में बलगम में खून भी आ सकता है।

## बाहरी कड़ियाँ
* परीक्षण के लिये बलगम एकत्र करने की विधि
* https://web.archive.org/web/20080611181303/http://www.fpnotebook.com/LUN70.htm

श्रेणी:निदान
श्रेणी:चिकित्सा विज्ञान
एकीकृत डिजिटल संवर्धित नेटवर्क

thumb|200px|एक सेल स्थल पर आई.डी.ई.एन. आधारित रेडियो सेट
**एकीकृत डिजिटल संवर्धित नेटवर्क** (अंग्रेज़ी:*इंटीग्रेटेड डिजिटल एन्हान्स्ड नेटवर्क*, लघुरूप: आई.डी.ई.एन) मोटोरोला कंपनी द्वारा विकसित एक मोबाइल दूरसंचार प्रौद्योगिकी तकनीक है। इस तकनीक द्वारा प्रयोक्ताओं को ट्रंकेटेड रेडियो और सेल्युलर फोन के लाभ मिलते हैं। एक निश्चित स्पैक्ट्रल स्थान में एनालॉग सेल्युलर एवं द्वि-पथीय रेडियो प्रणालियों के अपेक्ष, आई.डी.ई.एन अधिक उपयोक्ताओं को स्थान देता है। ऐसा करने के लिए इसमें ध्वनि संपीड़न और टाइम डिवीज़न मल्टिपल एक्सेस का प्रयोग किया जाता है।

नेटवर्क, एकीकृत डिजिटल संवर्धित
नेटवर्क, एकीकृत डिजिटल संवर्धित
नेटवर्क, एकीकृत डिजिटल संवर्धित
मोटोरोला इंकार्पोरेशन

**मोटोरोला इन्कार्पोरेशन** () एक इलेक्ट्रॉनिक घटक, उपकरण एवं युक्ति निर्माता कंपनी है। जिसे एक चीनी कंपनी लेनोवो ने गूगल से 2910 करोड़ अमेरिकी डॉलर मे खरीदा।
[thumb|right|180px|[डेनमार्क स्थित एक स्थानीय शाखा कार्यालय]]

## सन्दर्भ


श्रेणी:अमेरिकी कम्पनियाँ
सुमात्रा पीडीऍफ

400px|thumb|right|सुमात्रा पीडीऍफ का एक स्क्रीनशॉट

**सुमात्रा पीडीऍफ** एक नि:शुल्क, मुक्तस्रोत एवं लघु आकार का पीडीऍफ फाइलें पढ़ने वाला सॉफ्टवेयर है। यह माइक्रोसॉफ्ट विण्डोज़ प्रचालन तन्त्र में चलता है। इसके लेखक क्रिस्टोफ कोवालसिक (Krzysztof Kowalczyk) हैं। इसे संक्षेप में सुमात्रा भी कहते हैं। इसका यूजर इण्टरफेस हिन्दी में भी उपलब्ध है।

## बाहरी कड़ियाँ
* 
* सुमात्रा पीडीऍफ गूगल कोड पर

श्रेणी:नि:शुल्क सॉफ्टवेयर
श्रेणी:सॉफ्टवेयर
निमोनिक

[thumb|[ग्रेगोरी कैलेंडर के प्रत्येक महीने में दिनों की संख्या के लिए अंगुलि स्मृति वर्धक (म्नेमोनिक)।]]
**म्नेमोनिक** कोई भी सीखने की तकनीक है जो बेहतर समझ के लिए मानव स्मृति में सूचना प्रतिधारण या पुनर्प्राप्ति में सहायता करती है। म्नेमोनिक विस्तृत संकेताक्षर, पुनर्प्राप्ति संकेतों और कल्पना का उपयोग विशिष्ट उपकरण के रूप में जानकारी को एन्कोड करने के लिए करते हैं जो कुशल भंडारण और पुनर्प्राप्ति की अनुमति देता है। म्नेमोनिक मूल जानकारी को अधिक सुलभ या सार्थक चीज़ से जोड़ने में सहायता करता है - जो जानकारी के बेहतर प्रतिधारण प्रदान करता है।

## बाहरी कड़ियाँ
* https://web.archive.org/web/20010302031217/http://www.eudesign.com/mnems/_mnframe.htm
* GKTricksIndia.com - सामान्य ज्ञान याद रखने का आसान तरीका

श्रेणी:स्मृति
श्रेणी:जुगाड़
2009 जेद्दाह बाढ़

2009 सऊदी अरब के जेद्दा प्रभावित बाढ़, लाल सागर पर (पश्चिमी) सऊदी अरब के तट पर और अन्य मक्का प्रांत के क्षेत्रों में. वे सबसे ज्यादा के रूप में नागरिक सुरक्षा अधिकारियों ने 27 वर्षों में वर्णन किया गया है. रविवार 29 नवम्बर 2009 तक, कुछ 106 लोगों के मारे गए रिपोर्ट हैं और 350 से ज्यादा याद कर रहे थे। कुछ सड़कें एक मीटर (तीन पैरों के नीचे थे) पानी की गुरुवार को 26 नवम्बर और पीड़ितों के कई अपनी कारों में डूब गया है माना जाता था। कम से कम 3,000 वाहनों बह या क्षतिग्रस्त हो गए। मरने वालों की संख्या में बाढ़ का पानी दूर जाना, बचाव दल फंसे तक पहुंचने के लिए वाहनों की अनुमति के रूप में वृद्धि की संभावना है
से अधिक 90 मिलीमीटर (वर्षा के साढ़े 3 इंच) सिर्फ चार घंटे में बुधवार 25 नवम्बर को जेद्दा में गिर गई यह लगभग दो बार एक पूरे वर्ष के लिए औसत और एक दशक में सऊदी अरब में भारी वर्षा होती है। बाढ़ ईद अल की उम्मीद की तारीख से पहले सिर्फ दो दिन आए Adha त्योहार और वार्षिक पास मक्का की हज यात्रा के दौरान. व्यापार घाटा एक अरब अमरीकी (रियाल 270 करोड़ डॉलर) का अनुमान है। जेद्दा के दक्षिण में गरीब इलाकों विशेष रूप से कठिन मार रहे थे, के रूप में राजा अब्दुलअ विश्वविद्यालय के आसपास के क्षेत्र में किया गया। विश्वविद्यालय की छुट्टी के लिए बाढ़ के समय में बंद कर दिया, यहां तक कि उच्च हताहतों को रोकने था. .

## सन्दर्भ

## बाहरी कड़ियाँ
2009 जेद्दाह बाढ़ वीडियो
प्रोटियम

**प्रोटियम** हाइड्रोजन का सबसे प्रचुर मात्रा में उपलब्ध समस्थानिक होता है। इसमें मात्र एक प्रोटॉन ही होता है और न्यूट्रॉन अनुपस्थित होता है। यह मूल रूप से हाइड्रोजन परमाणु होता है।

श्रेणी:हाइड्रोजन के समस्थानिक
श्रेणी:नाभिकीय पदार्थ
श्रेणी:रेडियोधर्मिता
श्रेणी:रेडियोधर्मी ईंधन
ट्राइटियम

**ट्राइटियम** हाइड्रोजन का एक रेडियोधर्मी समस्थानिक होता है। इसे ट्राइटॉन भी कहते हैं। ट्राइटियम के नाभिक में एक प्रोटॉन और दो न्यूट्रॉन होते हैं, जबकि हाइड्रोजन के सबसे प्रचुर मात्रा में उपलब्ध समस्थानिक प्रोटियम में मात्र एक प्रोटॉन ही होता है और न्यूट्रॉन अनुपस्थित होता है। इस समस्थानिक का नाम एक ग्रीक शब्द से मिलकर बना है, जिसका अर्थ थर्ड या तृतीय होता है। ट्राइटियम की उत्पत्ति हैवी वाटर मॉडरेट रिएक्टर में ड्यूटीरियम माध्यम में न्यूट्रान के टकराव से होती है। इस प्रक्रिया में कुछ मात्रा में ट्राइटियम बनता है। ट्राइटियम का आण्विक भार ३.०१६०४९२ होता है। मानक तापमान और दबाव पर ट्राइटियम गैस रूप में रहता है। ऑक्सीजन से मिश्रित होने पर यह ये तरल रूप धारण करता है, जिसे ट्राइटीकृत जल (ट्राइटिएटेड वाटर) कहते हैं। ये रबड़, प्लास्टिक और कुछ तरह के इस्पातों के लिए पारगम्य होता है। 

ट्राइटियम की खोज १९२० में वाल्टर रसेल ने की थी। वहीं विल्फर्ड एफ. लिबी ने यह खोज की थी कि ट्राइटियम का प्रयोग डेटिंग वाटर की तरह किया जा सकता है, जो मदिरा उत्पादन के लिए निर्माण किया जाता है। हाइड्रोजन की तरह ट्राइटियम को सीमाबद्ध नहीं किया जा सकता। ट्राइटियम और ड्यूटेरियम को परमाणु ईंधन की तरह प्रयोग किया जाता है। वैज्ञानिकों के अनुसार ये चर्चा का विषय रहा है, कि ट्राइटियम को प्रस्तावित फ़्यूज़न रियेक्टरों में अधिक मात्र में प्रयोग करने पर रेडियोधर्मी प्रदूषण संभव है। विभिन्न देशों में ट्राइटियम के प्रयोग पर निषेध है। सूर्य पर जो प्रक्रियाएँ होती हैं, उन में हाइड्रोजन के दोनों ड्यूटेरियम और ट्राइटियम के अणुओं के मेल से अधिक मात्रा में ऊर्जा पैदा होती है। ड्यूटेरियम और ट्राइटियम के एक ग्राम से उतनी ही ऊर्जा उत्पन होती है जितनी ८ टन तेल से पैदा की जा सकती है।

ट्राइटियम लगभग हाइड्रोजन से मिलता जुलता होता है, जिसके कारण यह सरलता से मिलकर कार्बनिक बंध बना लेते हैं। ट्राइटियम बीटा का मजबूत उत्सर्जक नहीं है जिस कारण यह काफी खतरनाक होता है। खाना, पानी और त्वचा द्वारा अवशोषण किए जाने के कारण सांस लेने या खाना खाने के दौरान काफी हानिकारक होता है।


File:Tritium-watch.jpg|ट्राईटियम डायल वाली घड़ी
File:Trtium.jpg|ट्राइटियम भरी ट्यूबलाइट

## सन्दर्भ


## बाहरी कड़ियाँ
* वाटर कूलर में जानबूझकर ट्राइटियम रखा : काकोडकर। दैनिक भास्कर। ३० नवम्बर २००९

श्रेणी:हाइड्रोजन के समस्थानिक
श्रेणी:नाभिकीय पदार्थ
श्रेणी:रेडियोधर्मिता
श्रेणी:रेडियोधर्मी ईंधन
श्रेणी:नाभिकीय संलयन ईन्धन
श्रेणी:हिन्दी विकि डीवीडी परियोजना
मानवता धर्म

thumb|पोर्तो अलेग्रे में सकारवादी मंदिर

**मानवता धर्म** ऑगस्ते कॉमते द्वारा स्थापित धर्मनिर्पेक्ष धर्म है। इस धर्म के अनुयायिओं ने फ्रांस और ब्राज़ील में 'मानवता' के प्रार्थना कक्ष या मंदिर बनाए हैं।

## ब्राज़ील में मानवता धर्म
'कॉमतियन सकारवाद' सापेक्ष रूप से ब्राज़ील में लोकप्रिय था। 1881 में मिगुएल लेमोस और रैमुंडो तीक्सीरा ने 'ब्राज़ील का सकारवादी चर्च' संगठित किया। 1897 में 'मानवता मंदिर' बनाया गया। मंदिर में प्रार्थना आदि का कार्य चार घंटे तक चलता जिसके कारण और विशेष कठोर नैतिक अनुशासन के कारण रिपब्लिकन काल में इसके कार्य में कुछ कमी आई. तथापि यह सेनानी वर्ग में लोकप्रिय हआ जब बेंजामिन कांस्टेंट (ब्राज़ील) इस समूह में आए. बाद में वे इससे अलग भी हो गए क्योंकि वे मेंडिस और लेमोस को बहुत अधिक कट्टरवादी मानते थे। कैंडिडो रॉन्डॉन का इसमें आना इसे दृढ़ता देने वाला था क्योंकि वे परंपरावादी सकारवादी बने रहे जबकि बहुत बाद में चर्च का महत्व क्षीण हो गया था।

## अन्य उदाहरण
ऑगस्ते कॉमते से प्रेरित हो कर जॉन स्टुअर्ट मिल ने भी मानवता धर्म शुरू किया। सकारवादियों द्वारा मानवता धर्म शुरू किए जाने के और भी उदाहरण हैं। कई लेखक हैं जिन्होंने अपने द्वारा समर्थित धर्म, चाहे जो भी धर्म हो, का गुणगान किया है। भारत में बाबा फकीर चंद ने मानवता मंदिर, होशियारपुर, भारत की स्थापना अपने मानव-धर्म के विस्तार के लिए एक वैज्ञानिक दृष्टिकोण से की जिसकी व्याख्या डेविड सी. लेन ने अपनी पुस्तक 'द अननोइंग सेज' में की है।

## सन्दर्भ


## बाहरी कड़ियाँ
* English language site for Brazil's "Religion of Humanity"
* Olaf Simons, ''The Religion of Positivism'' (a structured collection of transcripts from English translations of Comte's major publications on the topic)

श्रेणी:मानवता
राजीव गांधी प्रौद्योगिकी विश्वविद्यालय

**राजीव गाँधी प्रौद्योगिकी विश्वविद्यालय** (रागाँप्रौवि) भारत के मध्य प्रदेश राज्य में स्थित प्रौद्योगिकी विश्वविद्यालय है। इस विश्वविद्यालय के कैंपस एवं इससे संबद्ध महाविद्यालय भोपाल, सागर, इंदौर, जबलपुर, ग्वालियर, शहडोल, खंडवा आदि नगरों में हैं।

## सन्दर्भ

## बाहरी कड़ियाँ
* Rajiv Gandhi Technical University: State Technological University of Madhya Pradesh

श्रेणी:मध्य प्रदेश के विश्वविद्यालय
भारतीय भूचुम्बकत्व संस्थान

**भारतीय भूचुम्बकत्व संस्थान** (Indian Institute of geomagnetism, IIG, आई आई जी) भारत का एक प्रमुख अनुसंधान संस्थान है जो भूचुम्बकत्व, वायुमण्डलीय भौतिकी, अंतरिक्ष भौतिकी तथा प्लाज्मा भौतिकी जैसे परस्पर सम्बन्धित क्षेत्रों में मूलभूत एवं अनुप्रयुक्त अनुसंधान में संलग्न है। यह भारत सरकार के विज्ञान एवं प्रौद्योगिकी मंत्रालय के आधीन एक स्वतंत्र (आटोनॉमस) संस्था है। यह नवी मुम्बई के पनवेल नामक स्थान पर स्थित है। 

इसके पूरे देश में दो क्षेत्रीय केंद्र और 12 चुंबकीय वेधशालाएं स्थित हैं। आईआईजी ने अपने तीसरे क्षेत्रीय केंद्र के रूप में शिलांग भूभौतिकीय अनुसंधान केंद्र (एसजीआरसी) की स्‍थापना की है। शिलांग में स्‍थापित नये केन्‍द्र का अनुसंधान में ध्यान संख्यात्मक मॉडलिंग उपकरणों द्वारा सहायता प्राप्त अवलोकन तकनीक की एक किस्म का उपयोग करके उत्तर-पूर्व में विभिन्न वायुमंडलीय क्षेत्रों में पूर्व और सह-भूकंपीय सिग्‍नेचरों के गूढ़ रहस्यों का पता लगाने पर केन्द्रित होगा।

## इन्हें भी देखें
*भूचुम्बकत्व

## बाहरी कड़ियाँ
* भारतीय भूचुम्बकत्व संस्थान का जालघर

## सन्दर्भ

श्रेणी:भारत में अनुसंधान संस्थाएँ
गुरु पुष्य योग

हर दिन बदलने वाले नक्षत्र मे पुष्य नक्षत्र भी सामिल है, एवं अन्दाज से हर २७वें दिन पुष्य नक्षत्र होता है। यह जिस वार को आता है, इसका नाम भी उसी प्रकार रखा जाता है। 
 
इसी प्रकार गुरुवार को पुष्य नक्षत्र होने से गुरु पुष्य योग कहाजात है।

गुरु पुष्य योग में विद्वान ज्योतिषियो का कहना हैं कि पुष्य नक्षत्र में धन प्राप्ति, चांदी, सोना, नये वाहन, बही-खातों की खरीदारी एवं गुरु ग्रह से संबंधित वस्तुए अत्यधिक लाभ प्रदान करती है।

इस दिन की गई खरीदारी अधिक समय तक स्थायी और समृद्धि प्रदान करती है। 

इस दिन की गई सुवर्ण अथवा गुरु ग्रह से संबंधित वस्तुए अत्यधिक लाभ प्रदान करती है।
पीला पखराज धारण करना इस दिन अत्यन्त शुभ फलदायी मानगया है।

श्रेणी:हिन्दू धर्म
अखिल भारतीय सेवाएं

**अखिल भारतीय सिविल सेवाएं ** भारत सरकार द्वारा नियुक्त की गईं तीन सेवाओं को संयुक्त रूप से नाम दिया गया है। ये तीन सेवाएं हैं:
* भारतीय प्रशासनिक सेवा(IAS)
* भारतीय पुलिस सेवा (IPS)
* भारतीय वन सेवा(IFoS)
अनुच्छेद 312 के द्वारा राज्यसभा अखिल भारतीय सिविल सेवाओं की संख्या बड़ा व कम कर सकती हैं।
वर्तमान में 3 अखिल भारतीय सिविल सेवाएं हैं।
* भारतीय प्रशासनिक सेवा(IAS)
* भारतीय पुलिस सेवा (IPS)
* भारतीय वन सेवा(IFoS)

## बाहरी कड़ियाँ
* संघ लोक सेवा आयोग आधिकारिक जालस्थल
* अखिल भारतीय सेवाओं का आधिकारिक जालस्थल
** भारतीय प्रशासनिक सेवाओं का आधिकारिक जालस्थल
** भारतीय पुलिस सेवाओं का आधिकारिक जालस्थल
** भारतीय वन सेवा का आधिकारिक जालस्थल

श्रेणी:संघ लोक सेवा आयोग

श्रेणी:भारतीय सिविल सर्विस
हाइड्रोजन के समस्थानिक

[thumb|[प्रोटियम, हाइड्रोजन का प्रचुरतम उपलब्ध समस्थानिक; में एक प्रोटोन व एक इलेक्ट्रॉन होता है]]

**[[हाइड्रोजन]]** या **[[उदजन]]** (**H**) (मानक परमाणु भार: 1.00794(7) u) के तीन प्राकृतिक उपलब्ध [समस्थानिक होते हैं:<sup>१</sup>H, <sup>२</sup>H, and <sup>३</sup>H। अन्य अति-अस्थायी नाभि (<sup>४</sup>H से <sup>७</sup>H) का निर्माण प्रयोगशालाओं में किया गया है, किंतु प्राकृतिक रूप में नहीं मिलते हैं।


हाइड्रोजन एकमात्र ऐसा तत्त्व है, जिसके समस्थानिकों को इसके नाम से स्वतंत्र अलग नाम मिले हुए हैं। इनके लिए चिह्न D एवं T का प्रयोग होता है (बजाय <sup>२</sup>H एवं <sup>३</sup>H के)। [आईयूपीएसी चाहे ये प्रयोगा प्रचलन में है, किंतु अनुमोदित नहीं है।

## हाइड्रोजन-१ (प्रोटियम)

**<sup>1</sup>H** सर्वसामान्य हाइड्रोजन समस्थानिक है। 
## हाइड्रोजन-२ (ड्यूटेरियम)

**<sup>2</sup>H**, दूसरा हाइड्रोजन का स्थिर समस्थानिक होता है। इसका ऑक्सीजन संग यौगिक भारी जल बनाता है।

## हाइड्रोजन-३ (ट्राइटियम)

 
## हाइड्रोजन-४

**<sup>4</sup>H** हाइड्रोजन-४ अति अस्थिर समस्थानिक है। 
## हाइड्रोजन-५

**<sup>5</sup>H** हाइड्रोजन का अस्थिर समस्थानिक है। 

## हाइड्रोजन-६
**<sup>6</sup>H** हाइड्रोजन का अस्थिर समस्थानिक है। इसमें १ प्रोटोन व ५ न्यूट्रॉन होते हैं।
## हाइड्रोजन-७
**<sup>7</sup>H** एक प्रोटोन व ६ न्यूट्रॉन सहित हाइड्रोजन का अस्थिर समस्थानिक होता है।

## सारणी

## सन्दर्भ


## बाहरी कड़ियाँ

* News of hydrogen-7 discovery
* Article on hydrogen-4 and hydrogen-5 (login required)

श्रेणी:हाइड्रोजन
*
हाइड्रोजन
ड्यूटीरियम

**ड्यूटीरियम** अथवा **ड्यूटेरियम**, जिसे **भारी हाइड्रोजन** भी कहा जाता है, हाइड्रोजन का एक स्थिर समस्थानिक है। इसकी प्राकृतिक उपलब्धता पृथ्वी के सागरों में हाइड्रोजन के लगभग एक परमाणु प्रति  (~) है।

## प्रतिड्यूटीरियम
प्रतिड्यूटीरियम, ड्यूटीरियम के नाभिक प्रतिकण है जिसमें एक प्रतिप्रोटोन तथा एक प्रतिन्यूट्रॉन होता है। प्रतिड्यूटीरियम का सर्वप्रथम निर्माण 1965 में सर्न स्थित प्रोटोन सिन्कोट्रॉन तथा ब्रूकहैवन राष्ट्रीय प्रयोगशाला स्थित अल्टरनेटिंग ग्रेडिएंट सिन्कोट्रॉन में किया गया। पोजीट्रॉन सहित एक पूर्ण परमाणु को *प्रतिड्यूटीरियम* कहा जाता है लेकिन 2013 तक इसका निर्माण सम्भव नहींहो पाया। प्रतिड्यूटीरियम के लिए प्रस्तावित प्रतीक चिह्न  है जो अंग्रेजी अक्षर D के उपर रेखा लगाने पर प्राप्त होता है।
## सन्दर्भ

श्रेणी:हाइड्रोजन के समस्थानिक
श्रेणी:नाभिकीय पदार्थ
श्रेणी:रेडियोधर्मिता
श्रेणी:रेडियोधर्मी ईंधन
श्रेणी:नाभिकीय संलयन ईन्धन
वाल्टर रसेल

**वाल्टर रसेल** (१८७१-१९६३) एक अमरीकी पॉली-मैथ थे, जिन्हें उनके द्वारा बनाई पेंटिंग, शिल्प, स्थापत्य नमूनों और भौतिकी एवं कॉस्मोगोनी के एकीकृत सिद्धांत के लिए जाना जाता है।

## जीवन परिचय
19 मई, 1871 को बोस्टन में नोवा स्कोटियन प्रवासियों के घर जन्मे रसेल ने 9 साल की उम्र में स्कूल छोड़ दिया ओर उन्होंने अपने कार्य पर चले गए। उन्होंने पेरिस में तीन महीने तक एकडेमी जूलियन में बिताने के लिए अपने चौथे वर्ष को बाधित किया। जीवनी लेखक ग्लेन क्लार्क ने चार प्रशिक्षकों की पहचान की जिन्होंने उन्हें एक कला कैरियर के लिए तैयार किया।

अपनी युवावस्था में, रसेल ने एक चर्च के आयोजक और संगीत शिक्षक के रूप में और एक होटल में तिकड़ी का करके पैसा कमाया।

## संदर्भ
श्रेणी:अमरीकी वैज्ञानिक
विल्लर्ड लिब्बी

**विल्लर्ड फ़्रैंक लिब्बी** (१७ दिसंबर, १९०८ – ८ सितंबर, १९८०) एक अमरीकी भौतिक रासायनज्ञ थे। इन्हें १९६० में रेडियोकार्बन डेटिंग के लिए नोबल सम्मान से सम्मानित किया गया था।

श्रेणी:नोबेल पुरस्कार विजेता
श्रेणी:नोबेल पुरस्कार विजेता भौतिक विज्ञानी
श्रेणी:1908 में जन्मे लोग
श्रेणी:अमेरिकी वैज्ञानिक
कांवर झील

**कांवर झील** दुनिया के सबसे बड़े पक्षी विहारों में से एक है। याह रोसेरा नगर से कुछ ही दूर पे स्थिति है
टाटा डोकोमो

**टाटा डोकोमो**,   

टाटा टेलिसर्विसेज लिमिटेड (TTSL)  

की एक दूरसंचार सेवा है जो जीएसएम प्लेटफॉर्म पर उपलब्ध है। इसकी शुरुआत नवंबर 2008 में प्रमुख जापानी दूरसंचार कंपनी एनटीटी डोकोमो और टाटा समूह के बीच हुये एक रणनीतिक गठबंधन के फलस्वरूप हुई है। डोकोमो (DoCoMo) शब्द, "**Do**ing the **Co**mmunications over **Mo**bile network" से जुड़ कर बना है, वैसे जापानी भाषा में डोकोमो का अर्थ "सर्वत्र" होता है। टाटा टेली सर्विसेज को जीएसएम सेवाओं के लिए अखिल भारतीय लाईसेंस मिला है और इन सेवाओं का परिचालन उसे टाटा डोकोमो के ब्रांड नाम के तहत करना है, इसके अलावा कंपनी को 18 दूरसंचार सर्किलों में भी स्पेक्ट्रम आवंटित किया गया है। टाटा टेलिसर्विसेज लिमिटेड ने इन सेवाओं की शुरुआत विभिन्न क्षेत्रों में कर भी दी है। 

यह मोबाइल सेवा दोनों, प्रीपेड और पोस्टपैड जीएसएम मोबाइल के सेवा उपलब्ध कराती है और अन्य सेवाए जैसे की जीपीआरएस आदि भी निवेदन पर चालू की जा सकती है। 

श्रेणी:टाटा समूह
टाटा टेलिसर्विसेज

**टाटा टेलीसर्विसेज लिमिटेड** (TTSL) भारतीय व्यवसायी टाटा समूह की कंपनियों का एक हिस्सा है। यह भारत के विभिन्न दूरसंचार क्षेत्रों में **टाटा इंडिकॉम** के ब्रांड नाम के तहत दूरसंचार सेवायें प्रदान करती है। नवम्बर २००८ में, जापानी दूरसंचार क्षेत्र की दिग्गज कंपनी एनटीटी डोकोमो ने इसकी २६ प्रतिशत इक्विटी हिस्सेदारी १३,०७० करोड़ रुपए (२.७ अरब डॉलर) या उद्यम मूल्य ५०,२६९ करोड़ रुपए (५८१ अरब रुपये) में खरीद लिया। 

फ़रवरी २००८ में, टाटा टेलिसर्विसेज ने घोषणा की कि वह वर्जिन समूह के सहयोग से एक फ्रेंचाइजी मॉडल के आधार पर विशेषकर युवाओं के लिए सीडीएमए मोबाइल सेवाएं प्रदान करेगा।

टाटा टेलीसर्विसेज निम्न ३ ब्रांडनामों के तहत मोबाइल सेवा प्रदान करती है;

* टाटा इंडिकॉम
* टाटा डोकोमो
* वर्जिन मोबाइल इंडिया

## सन्दर्भ

श्रेणी:टाटा समूह
एनटीटी डोकोमो

thumb|250px|एनटीटी डोकोमो का 2008 तक प्रयोग होने वाला पुराना प्रतीक
thumb|right|शिबुया, टोक्यो में एनटीटी डोकोमो योयोगी इमारत
**एनटीटी डोकोमो, इन्कार्पोरेशन** (株式会社 エヌ ティ ティ ドコモ, काबुशिकी -गैशा एनुतिती डोकोमो?, TYO: 9,437, NYSE: DCM, LSE: NDCM) जापान में प्रमुख मोबाइल फोन ऑपरेटर है। डोकोमो नाम आधिकारिक तौर पर वाक्यांश "do communications over the mobile network" का एक संक्षिप्त नाम है और एक यौगिक शब्द डोकोमो जिसका अर्थ जापानी भाषा में सर्वत्र है। डोकोमो फोन, वीडियो फोन (FOMA और कुछ PHS), आई-मोड (इंटरनेट) और मेल (आई-मोड मेल, लघु मेल और एसएमएस) सेवायें प्रदान करता है। 
 
## सन्दर्भ
निर्जला एकादशी

हिंदू धर्म में एकादशी का व्रत महत्वपूर्ण स्थान रखता है। प्रत्येक वर्ष चौबीस एकादशियाँ होती हैं। जब अधिकमास या मलमास आता है तब इनकी संख्या बढ़कर २६ हो जाती है। ज्येष्ठ मास की शुक्ल पक्ष की एकादशी को **निर्जला एकादशी** कहते है इस व्रत मे पानी का पीना वर्जित है इसिलिये इस निर्जला एकादशी कहते है।

## कथा
जब सर्वज्ञ वेदव्यास ने पांडवों को चारों पुरुषार्थ- धर्म, अर्थ, काम और मोक्ष देने वाले एकादशी व्रत का संकल्प कराया तो महाबली भीम ने निवेदन किया- पितामह! आपने तो प्रति पक्ष एक दिन के उपवास की बात कही है। मैं तो एक दिन क्या एक समय भी भोजन के बगैर नहीं रह सकता- मेरे पेट में 'वृक' नाम की जो अग्नि है, उसे शांत रखने के लिए मुझे कई लोगों के बराबर और कई बार भोजन करना पड़ता है। तो क्या अपनी उस भूख के कारण मैं एकादशी जैसे पुण्यव्रत से वंचित रह जाऊँगा?

पितामह ने भीम की समस्या का निदान करते और उनका मनोबल बढ़ाते हुए कहा- नहीं कुंतीनंदन, धर्म की यही तो विशेषता है कि वह सबको धारण ही नहीं करता, सबके योग्य साधन व्रत-नियमों की बड़ी सहज और लचीली व्यवस्था भी उपलब्ध करवाता है। अतः आप ज्येष्ठ मास की शुक्ल पक्ष की निर्जला नाम की एक ही एकादशी का व्रत करो और तुम्हें वर्ष की समस्त एकादशियो का फल प्राप्त होगा। निःसंदेह तुम इस लोक में सुख, यश और प्राप्तव्य प्राप्त कर मोक्ष लाभ प्राप्त करोगे।

इतने आश्वासन पर तो वृकोदर भीमसेन भी इस एकादशी का विधिवत व्रत करने को सहमत हो गए। इसलिए वर्ष भर की एकादशियों का पुण्य लाभ देने वाली इस श्रेष्ठ निर्जला एकादशी को लोक में पांडव एकादशी या भीमसेनी एकादशी भी कहा जाता है। ।

## दूसरी कथा
एक बार महर्षि व्यास पांडवो के यहाँ पधारे। भीम ने महर्षि व्यास से कहा, भगवान! युधिष्ठर, अर्जुन, नकुल, सहदेव, माता कुन्ती और द्रौपदी सभी एकादशी का व्रत करते है और मुझसे भी व्रत रख्ने को कहते है परन्तु मैं बिना खाए रह नही सकता है इसलिए चौबीस एकादशियो पर निरहार रहने का कष्ट साधना से बचाकर मुझे कोई ऐसा व्रत बताईये जिसे करने में मुझे विशेष असुविधा न हो और सबका फल भी मुझे मिल जाये। महर्षि व्यास जानते थे कि भीम के उदर में बृक नामक अग्नि है इसलिए अधिक मात्रा में भोजन करने पर भ उसकी भूख शान्त नही होती है महर्षि ने भीम से कहा तुम ज्येष्ठ शुक्ल एकादशी का व्रत रखा करो। इस व्रत मे स्नान आचमन मे पानी पीने से दोष नही होता है इस व्रत से अन्य तेईस एकादशियो के पुण्य का लाभ भी मिलेगा तुम जीवन पर्यन्त इस व्रत का पालन करो भीम ने बडे साहस के साथ निर्जला एकादशी व्रत किया, जिसके परिणाम स्वरूप प्रातः होते होते वह सज्ञाहीन हो गया तब पांडवो ने गगाजल, तुलसी चरणामृत प्रसाद, देकर उनकी मुर्छा दुर की। इसलिए इसे भीमसेन एकादशी भी कहते हैं।
## विधान

निर्जला एकादशी एक पवित्र व्रत है जो पूरी तरह से भक्तिपूर्ण और श्रद्धापूर्ण है। इस व्रत को करने से सभी एकादशियों का लाभ मिलता है। इस खास दिन पर भगवान विष्णु की पूजा की जाती है। इस व्रत की विधि और नियमों को सरल भाषा में बताया गया है।

[
==== 2024 में निर्जला एकादशी कब है ? ====
2024 में निर्जला एकादशी 18 जून 2024  को है और इसका पारायण 19 जून क किया जाएगा। 

== सन्दर्भ ==
<references />

==बाहरी कड़ियाँ==



[श्रेणी:एकादशी]
श्रेणी:हिन्दू त्यौहार
बाजीराव

**बाजीराव** से निम्नलिखित व्यक्तियों का बोध होता है-
*(१) बाजीराव प्रथम (१६९९ - १७४०)

*(२) बालाजी बाजीराव पेशवा - मराठा साम्राज्य के पेशवा. (१७७५ - १८५१)

*(३) बाजीराव द्वितीय (१७९६-१८१८)
कमला सांकृत्यायन

कमला सांकृत्यायन हिन्दी भाषा की एक प्रसिद्ध उपन्यासकार थीं।

## जीवन व कार्य
डॉक्टर कमला सांकृत्यायन का जन्म 15 अगस्त 1920 को कालिंपोंग में हआ था। 1949 में हिंदी-अंग्रेजी शब्दकोश के निर्माण के समय उनकी भेंट पंडित राहुल सांकृत्यायन हई। 1950 में दोनों का विवाह हआ। इसी वर्ष डॉक्टर कमला सांकृत्यायन की पहली लघु कथा ‘नया समाज पत्रिका’ प्रकाशित हई। साथ ही देहरादून से प्रकाशित जाग्रत गोरखा नामक नेपाली रचना पहली बार प्रकाश में आयी। 

## सम्मान
1952 में उन्हें हिंदी साहित्य सम्मेलन प्रयाग में साहित्य रत्न से सम्मानित किया गया। डॉ सांकृत्यायन 1956 में आगरा विश्वविद्यालय से हिंदी में एमए व 1959 में पीएचडी की। 1964 में उन्हें हिंदी समिति की संपादक चुना गया। 1972 में केंद्रीय शिक्षा मंत्रालय द्वारा गैर हिंदी लेखिका के रूप में डॉक्टर कमला सांकृत्यायन की कृति आसाम की लोक कथाएं के लिए राष्ट्रीय पुरस्कार से सम्मानित किया गया था। 1982 में पश्चिम बंगाल सरकार की ओर से विचार अनि विवेचना कृति के लिए भानु भक्त पुरस्कार दिया गया। राहुल सांकृत्यायन राष्ट्रीय पुरस्कार से विभूषित डॉक्टर कमला को 2000 में देहरादून में भानु पुरस्कार 2008 में वाराणसी के विद्या धर्म प्रचारिणी नेपाली समिति द्वारा मदन स्मारक सम्मान प्रदान किया गया। उनकी अंतिम कृति दिव्यमणि (उपन्यास) का प्रकाशन 2008 में हआ था।

## मृत्यु
88 वर्षीय डॉक्टर कमला सांकृत्यायन 25 अक्टूबर 2009 को पंचतत्व में विलीन हो गयीं। भारतीय-नेपाली साहित्य की प्रतिष्ठित समालोचक डॉक्टर कमला सांकृत्यायन का निधन रविवार को सिलीगुड़ी के एक नर्सिग होम में हो गया था। वह दार्जिलिंग के जिलाधिकारी कार्यालय के ऊपर फ़ॉरेन विला में सांकृत्यायन भवन में रहती थीं। डॉक्टर सांकृत्यायन को दार्जिलिंग के हिंदु बौद्ध श्मशान घाट पर अंतिम विदाई दी गयी। अंतिम संस्कार के समय उनके पुत्र जेथा सांकृत्यायन, जयंत सांकृत्यायन व पुत्री जया सांकृत्यायन के साथ हजारों साहित्य प्रेमी उपस्थित थे।

## सन्दर्भ

श्रेणी:हिन्दी गद्यकार
श्रेणी:1920 में जन्मे लोग
श्रेणी:२००९ में निधन
श्रेणी:पश्चिम बंगाल के लोग
यशोधर बेंजवाल

**शहीद यशोधर बेंजवाल** भारत के एक उत्तराखण्ड आन्दोलनकारी थे। वे पृथक उत्तराखण्ड प्रदेश के निर्माण हेतु संघर्षरत संगठन **[[उत्तराखण्ड क्रान्ति दल]] (उक्रांद)** (जो कि वर्तमान में उत्तराखण्ड का एक क्षेत्रीय राजनीतिक दल है) के सदस्य थे। आन्दोलन के दौरान पुलिस के हाथों उन्हें अपनी जान गँवानी पड़ी।

यशोधर का जन्म उत्तराखण्ड (जो कि उस समय उत्तर प्रदेश का हिस्सा था) के रुद्रप्रयाग ज़िले के बेंजी नामक गाँव में हुआ था। छात्र जीवन से ही वे राजनीति में सक्रिय थे। बाद में वे पृथक उत्तराखण्ड राज्य के निर्माण आन्दोलन से जुड़ गये।

श्रीनगर शहर से २ कि०मी० दूर स्थित श्रीयन्त्र टापू पर आन्दोलनकारियों ने ७ नवंबर, १९९४ से पृथक उत्तराखण्ड राज्य हेतु आमरण अनशन आरम्भ किया। १० नवंबर, १९९४ को पुलिस ने इस टापू में पहुँचकर अपना क़हर बरपाया, जिसमें कई लोगों को गम्भीर चोटें भी आई, इसी क्रम में पुलिस ने दो युवकों यशोधर बेंजवाल तथा राजेश रावत को राइफ़लों के बट और लाठी-डण्डों से मारकर अलकनन्दा नदी में फेंक दिया और उनके ऊपर पत्थरों की बरसात कर दी, जिससे इन दोनों की मृत्यु हो गई। इन दोनों शहीदों के शव १४ नवंबर, १९९४ को बागवान के समीप अलकनन्दा में तैरते हुये पाये गये थे।

उत्तराखण्ड के निर्माण के पश्चात श्रीनगर स्थित हेमवती नन्दन बहुगुणा गढ़वाल विश्वविद्यालय के एक गेट का नामकरण शहीद यशोधर के नाम पर किया गया।

## इन्हें भी देखें
* उत्तराखण्ड राज्य आन्दोलन
* उत्तराखण्ड क्रान्ति दल

श्रेणी:रुद्रप्रयाग जिला
श्रेणी:उत्तराखण्ड
श्रेणी:उत्तराखण्ड का इतिहास
श्रीनगर (बहुविकल्पी)

**श्रीनगर** एक बहु विकल्पी शब्द है। इसके कई अर्थ हो सकते हैं:-

* श्रीनगर, उत्तराखण्ड: भारत के उत्तरांचल (उत्तराखण्ड) प्रान्त का एक प्राचीन शहर।
* श्रीनगर: भारत के जम्मू एवं कश्मीर प्रान्त का एक शहर।
* श्रीनगर जिला: भारतीय राज्य जम्मू एवं कश्मीर का एक जिला।
* श्रीनगर प्रखण्ड (पूर्णिया): भारतीय राज्य बिहार में पूर्णिया का एक प्रखण्ड।
लक्ष्मीप्रसाद देवकोटा

**लक्ष्मीप्रसाद देवकोटा** (जन्म १२ नवम्बर १९०९, मृत्यु १४ सितम्बर १९५९) नेपाली साहित्य के महाकवि हैं। देवकोटा नेपाली साहित्य के बिभिन्न विधाओं में कलम चलाने वाले बहुमुखी प्रतिभाशाली थे। उनके द्वारा लिखित कविता और निबन्ध उच्च कोटि के माने जाते हैं। उन्होंने मुनामदन, कुञ्िजनी जैसे खण्काव्य और सुलोचना, शाकुन्तल, प्रमिथस, महाराणाप्रताप जैसे अमर काव्य लिखे जिसके कारण नेपाली साहित्यको समृद्धि मिली। नेपाली साहित्य में मुनामदन सर्वोत्कृष्ट काव्य माना जाता है।

## प्रारम्भिक जीवन
देवकोटा पण्डित तिलमाधव और अमर राज्यलक्ष्मी देवी के तृतीय पुत्र थे। उनका जन्म धोबीधारा, काठमाण्डू में कार्तिक २७ गतेदीपावली (लक्ष्मी पूजा) की रात्रि में हुआ था। वे बचपन से ही कविता लिखने में बहुत तेज थे। उन्होँने १० सालकी उमरमे ही कविता लिखी थी। बाद में उन्होंने नेपाली साहित्य में रुमानी (स्वछन्दतावाद) का आरम्भ किया जिसने नई पीढ़ी के लेखकों को बहुत प्रभावित किया। वे आधुनिक महाकवि हैं जिनका नकल आज के लेखक करना चाहते हैं।
भारतके राहुल सांकृत्यानने एक बार कहाँ था कि "भारतके पन्त, प्रसाद और निराला बराबर एक लक्ष्मीप्रसाद देवकोटा है।"

श्रेणी:1900 दशक में जन्मे लोग
श्रेणी:१९५९ में निधन
श्रेणी:कवि 
श्रेणी:लेखक 
श्रेणी:गीतकार 
श्रेणी:नाटककार 
श्रेणी:अनुवादक 
श्रेणी:साहित्यकार 
श्रेणी:नेपाली साहित्यकार 
श्रेणी:नेपाली कवि
प्रिण्टर

right|thumb|300px|एक आधुनिक प्रिण्टर
**प्रिण्टर** एक ऐसा उपकरण है जो कंप्यूटर या अन्य इलेक्ट्रॉनिक डिवाइस से टेक्स्ट या ग्राफिक्स की हार्ड कॉपी तैयार करता है। प्रिंटर विभिन्न प्रकारों में आते हैं, जिनमें इंकजेट, लेजर और थर्मल शामिल हैं, और इसका उपयोग दस्तावेज़, फ़ोटो और अन्य प्रकार के मीडिया को प्रिंट करने के लिए किया जा सकता है। वे आमतौर पर घरों, कार्यालयों और अन्य सेटिंग्स में उपयोग किए जाते हैं जहां लोगों को दस्तावेज़ों या छवियों की भौतिक प्रतियां बनाने की आवश्यकता होती है।

## प्रिन्टर प्रौद्योगिकी
right|thumb|300px|लघु प्रिन्टर (पॉकेट प्रिन्तर)
### आधुनिक पिन्ट प्रौद्योगिकी
* टोनर पर आधारित प्रिण्टर
* द्रव इंकजेट प्रिण्टर
* ठोस स्याही वाले प्रिण्टर
* रंजक-उर्ध्वपातन प्रिण्टर (Dye-sublimation printers)
* मशिहीन प्रिण्टर

### पुरानी एवं विशेष उपयोग के लिए उपयुक्त प्रौद्योगिकी
* टाइपराइटर-व्युत्पन्न प्रिण्टर
* डैसी-ह्वील प्रिण्टर
* डॉट-मैट्रिक्स प्रिण्टर
* पंक्ति प्रिण्टर
* द्रव मशि विद्युतस्थैतिक प्रिण्टर (Liquid ink electrostatic printer)
* पेन-आधारित प्लॉटर
* अन्य प्रिण्टर

## संदर्भ

## बाहरी कड़ियाँ
*प्रिंटर के प्रकार
*इंकजेट और लेज़र प्रिंटर में क्या अन्तर है

श्रेणी:कंप्यूटर
श्रेणी:हार्डवेयर
अर्बुद

**अर्बुद**, **रसौली**, **गुल्म** या **ट्यूमर**, कोशिकाओं की असामान्य वृद्धि द्वारा हुई, सूजन या फोड़ा है जिसे चिकित्सीय भाषा में नियोप्लास्टिक कहा जाता है। ट्यूमर कैंसर का पर्याय नहीं है। एक ट्यूमर बैनाइन (मृदु), प्री-मैलिग्नैंट (पूर्व दुर्दम) या मैलिग्नैंट (दुर्दम या घातक) हो सकता है, जबकि कैंसर हमेशा मैलिग्नैंट होता है।

## सन्दर्भ
पीटर नॉर्थ

**पीटर नॉर्थ** (मूल नाम एल्डेन ब्राउन) एक कनाडाई अश्लील फिल्म अभिनेता, निर्माता और निर्देशक हैं।

## सन्दर्भ

श्रेणी:जीवित लोग
श्रेणी:1957 में जन्मे लोग
आयरॉन्स हिन्दी सपोर्ट

**आयरॉन्स हिन्दी सपोर्ट** विंडोज़ मोबाइल ऑपरेटिंग सिस्टम युक्त टचस्क्रीन मोबाइल फोनों पर हिन्दी समर्थन सक्षम करने हेतु एक सॉफ्टवेयर टूल है। यह विंडोज़ मोबाइल के लिये वैसी ही युक्ति है जैसी विंडोज़ ऍक्सपी के लिये हिन्दी टूलकिट है। इस औजार में हिन्दी फॉण्ट, फॉण्ट इंजन तथा एक वर्चुअल कीबोर्ड शामिल है।

विंडोज़ मोबाइल में डिफॉल्ट रूप से हिन्दी समर्थन नहीं होता परन्तु आयरॉन्स हिन्दी सपोर्ट इंस्टाल करने के पश्चात फोन में हिन्दी टैक्स्ट का प्रदर्शन एवं इनपुट सक्षम हो जाता है। यह फोन में एक ऑनस्क्रीन इनस्क्रिप्ट वर्चुअल कीबोर्ड (आइऍमई) जोड़ देता है जिसे अंगुली अथवा स्टायलस से छूकर हिन्दी टाइप की जा सकती हैं। इस कीबोर्ड की सहायता से फोन में किसी भी ऍप्लिकेशन में हिन्दी टाइप की जा सकती है। यद्यपि यह सॉफ़्टवेयर केवल विंडोज़ मोबाइल के संस्करण पाँच और छह प्रोफेशनल पर ही काम करेगा और फोन टच स्क्रीन वाला होना चाहिए। पूरी प्रक्रिया की जानकारी यहाँ देखें।

आयरॉन्स हिन्दी सपोर्ट विंडोज़ मोबाइल ५.०, ६.० तथा ६.१ के साथ कार्य करता है। वर्तमान में यह संस्करण ६.५, ६.५.३ आदि में इंस्टाल नहीं होता। इसके अतिरिक्त आने वाली विंडोज़ मोबाइल ७ के साथ भी अभी यह कम्पैटिबल नहीं है।

य़ह औजार आयरॉन नामक इजरायली कम्पनी द्वारा विकसित किया गया है जो कि पॉकेट पीसी के लिये विभिन्न टूल बनाती है। हिन्दी के अतिरिक्त आयरॉन द्वारा अनेक अन्य गैर लैटिन यूरोपीय भाषाओं के लिये भी इस प्रकार के टूल बनाये गये हैं।

## इन्हें भी देखें
* मोबाइल फोन में हिन्दी समर्थन
* हिन्दी समर्थन युक्त मोबाइल फोनों की सूची

## बाहरी कड़ियाँ
* आयरॉन्स हिन्दी सपोर्ट का जालपृष्ठ
* ऐसे चलाएँ विंडोज़ मोबाइल पर हिन्दी
* How to make your Windows Mobile speak Hindi

श्रेणी:मोबाइल
श्रेणी:हिन्दी कम्प्यूटिंग
हिन्दी टूलकिट

**हिन्दी टूलकिट** विंडोज़ में हिन्दी समर्थन सक्षम करने हेतु **हिमांशु सिंह** नामक भारतीय सॉफ्टवेयर इंजीनियर द्वारा विकसित एक टूल है। यह एक इंस्टालर है जो कि बिना विंडोज़ सीडी की आवश्यकता के विंडोज़ में हिन्दी के लिये समर्थन सक्षम कर देता है।

हिन्दी टूलकिट में हिन्दी समर्थन हेतु इंस्टालर एवं हिन्दी इण्डिक आइऍमई शामिल हैं। स्थापना के उपरान्त कण्ट्रोल पैनल में Regional and language options में जाकर बस हिन्दी आइऍमई का कीबोर्ड जोड़ना होता है। यह कीबोर्ड स्वयं नहीं जोड़ सकता तथा प्रयोक्ता को मैनुअली जोड़ना पड़ता है।

इण्डिक ऍक्सपी हिन्दी टूलकिट जैसा एक अन्य इंस्टालर है जो कि इण्डिक सपोर्ट इंस्टाल करने के अलावा वाँछित कीबोर्ड भी स्वतः जोड़ देता है।

## इन्हें भी देखें
* इण्डिक ऍक्सपी
* इण्डिक आइऍमई

## बाहरी कड़ियाँ
* हिन्दी टूलकिट डाउनलोड
* इंस्टालेशन एवं प्रयोग की जानकारी

श्रेणी:कंप्यूटर
श्रेणी:हिन्दी टाइपिंग
श्रेणी:हिन्दी कम्प्यूटिंग